open-index/open-wikipedia-markdown huggingface dataset:
Secular Pro-Life

**Secular Pro-Life** (SPL) er en amerikansk sekulær livsvernorganisasjon som argumenterer mot provosert abort og driver opplysningsarbeide om problemstillingen, blant annet på universitetsområder.

## Historie
*Secular Pro-Life* ble grunnlagt i 2009 av Kelsey Hazzard, som også ble styrepresident. Hazzard identifiserer seg som ateist. Hun gikk på jusstudiet ved University of Virginia i Charlottesville i Virginia. I 2021 fikk *Secular Pro-Life* sin første administrerende direktør, Monica Snyder.. Snyder, som også er ateist, studerte biokjemi ved University of California i Berkeley og rettsmedisin ved University of California i Davis.

*Secular Pro-Life* hadde en *stand* på *[[American Atheists]]*-konferansen i 2012. Deres tilstedeværelse der forårsaket en del kontroverser i det ateistiske miljøet.

I februar 2014 holdt Hazzard et foredrag ved University of Georgia med tittelen «Pro-Life Without God». I forkant av arrangementet ble SPL-plakater gjentatte ganger revet ned i forsøk på å spolere Hazzards presentasjon.

## Referanser
Midnight Secrets

***Midnight Secrets*** er en amerikansk stumfilm fra 1924 regissert av Jack Nelson.

## Skuespillere
* George Larkin som Tip O'Neill 
* Ollie Kirby som Rita Bonn
* Kathleen Myers som Ruth Anson
* Pauline Curley
* Jack Richardson

## Referanser


## Eksterne lenker
*
Databaseobjekt

Et **databaseobjekt** er en struktur for å lagre, administrere og presentere applikasjons- eller brukerspesifikke data i en database. Avhengig av databasehåndteringssystemet (DBMS) kan det finnes mange forskjellige typer databaseobjekter. Følgende er en liste av de mest vanlige typene databaseobjekter som finnes i de fleste relasjonsdatabaser (RDBMS):

* Tabellrom, lagringsplass for tabeller i en database
* Tabeller, en mengde verdier organisert i rader og kolonner
* Indekser, datastruktur gir raskere spørringer (på bekostning av tregere skriving og lagring for å opprettholde indeksstrukturen)
* Visninger, en virtuell tabell som lages i det man spør etter den
* Synonym, et alternativt navn for en tabell, visning, følge eller annet objekt i en database
* Lagrede prosedyrer og brukerderfinerte funksjoner
* Utløsere, prosedyrer som kjøres automatisk basert på spesifikke hendelser
* Begrensinger, en begrensning av domenet til en attributt
* Brukerkontoer, skjemaer og tillatelser

Databaseobjekter er permanente, hvilket betyr at de forblir i sin form så lenge de ikke eksplisitt endres eller slettes. Applikasjons- eller brukerspesifikke databaseobjekter i relasjonsdatabaser opprettes vanligvis med datadefinisjons-språk  (*data definition language*, DDL), som eksempelvis i SQL kan være 
```sql
CREATE
```
, 
```sql
ALTER
```
 og 
```sql
DROP
```
.

Rader eller tupler fra databasen kan representere objeker i betydningen av objektorientert programmering, men regnes ikke som *database*objekter.

## Referanser
Elio Tinti

**Elio Tinti** (1936–2024) var en italiensk katolsk biskop av Carpi.

## Liv og virke
### Prest
Den 25. juli 1960 ble Elio Tinti presteviet for erkebispedømmet Bologna av erkebiskopen av Bologna, kardinal Giacomo Lercaro, i basilikaen San Petronio.

### Biskop av Carpi
Pave Johannes Paul II utnevnte ham til biskop av Carpi den 17. juni 2000. Han ble ordinert til biskop av erkebiskopen av Bologna, kardinal Giacomo Biffi, den 26. august samme år i katedralen i Bologna. Medkonsekratorer var Benito Cocchi, erkebiskop av Modena-Nonantola, og Paolo Rabitti, biskop av San Marino-Montefeltro.

Han fremmet og godkjente for videre undersøkelser saligkåringsanmodninger for Camilla Pio fra Savoia, Marianna Saltini, Odoardo Focherini, og i fellesskap med andre biskoper for kandidater fra deres bispedømmer, av Albertina Violi Zirondoli (Fiesole) og Don Zeno Saltini (Grosseto).

Den 14. november 2011 innvilget pave Benedikt XVI hans aldersbetingede avskjedssøknad.

Den 24. september 2024 døde biskop Elio Tinti i en alder av 88 år i presteresidensen *Casa del Clero* i Bologna.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917 
* Kardinal Eugène-Gabriel-Gervais-Laurent Tisserant (1884–1972) *1937 
* Pave Paul VI (1897–1978) *1954
* Kardinal Giovanni Umberto Colombo (1902–1992) *1960
* Kardinal Giacomo Biffi (1928–2015) *1976
* Biskop *Elio Tinti* (1948–2024) *2000

## Referanser
Kristine Begot

**Kristine Irene Begot Aarsheim** (født 1987) er en norsk romanforfatter, lyriker og slampoet.

Debuterte i 2022 med *Gi meg en sjanse* på Sirkel Forlag.

I 2023 utga hun romanene *Bortkastet skjønnhet* på Kolofon forlag og *Å lime sammen knuste vaser* på Liv forlag. I 2025 utga hun sin første diktsamling *Gjenfødt som en snøklokke* på Tekst Forlag. Begot har også fått flere av diktene sine publisert i ulike antologier og tidsskrifter.

I desember 2025 lanserte hun diktsamlingen *I Lørenskog er jeg hjemme,* et samarbeidsprosjekt med Lørenskog Kommune. Utgitt på Sirkel Forlag. 

I desember 2025 deltok hun også i Oslomesterskap i slampoesi. Rundt samme tid startet også hennes interesse for å kombinere slampoesi med musikk. Begot har utgitt tre låter i sjangeren Spoken Word/melodisk electro.

I januar 2026 kom hennes fjerde roman, *Blå Morpho*, på Sirkel Forlag. 

Begot er med i folkejuryen i fjerde episode av Eurovision-programmet *Adresse Basel* på NRK. 

## Referanser


## Eksterne lenker
* 
*
Synonym (databaser)

I databaser er et **synonym** et alias eller alternativt navn for en tabell, visning, følge eller annet skjemaobjekt. De brukes hovedsakelig for å gjøre det intuitivt for brukere å bruke databaseobjekter som eies av andre brukere. De kan også skjule det underliggende objektets identitet, og derved gjøre det vanskeligere for et ondsinnede program eller brukere å finne det underliggende objektet (sikkerhet gjennom uklarhet). Siden et synonym bare er et alternativt navn på et objekt krever det vanligvis ingen ekstra lagringsplass utover selve definisjonen på aliaset. Når en applikasjon bruker et synonym videresender databasehåndteringssystemet spørringen til synonymets underliggende basisobjekt. Ved å kode programmer til å bruke synonymer i stedet for navnet på selve databaseobjektene isolerer man seg fra endringer i navn, eierskap eller objektplasseringer, men legger til et ekstra lag som også må vedlikeholdes. Ulike brukere kan også ha forskjellige behov, for eksempel kan noen ønske å lage kortere navn for å refererere til databaseobjekter de ofte spør. Dette kan gjøres med alias uten å måtte endre navnet på det underliggende objektet eller endre koden som refererer til det.

Synonymer er svært kraftige med tanke på å gi brukere tilgang til objekter som ikke ligger innenfor skjemaet deres. Alle synonymer må opprettes eksplisitt med CREATE SYNONYM-kommandoen, og de underliggende objektene kan ligge i samme database eller i andre databaser via en database-tilkobling.

Det er i hovedsak to typer bruk av synonymer:
* **Objektusynlighet** : Synonymet opprettes for å holde det underliggende objektet skjult for brukeren.
* **Plasseringsusynlighet** : Synonymet opprettes som alias for tabeller og andre objekter som ikke er en del av den lokale databasen.

Når en tabell eller en prosedyre opprettes skjer dette i et bestemt skjema, og andre brukere kan bare få tilgang til dette ved å bruke skjemaets navn som et prefiks til objektets navn. En vei rundt dette er hvis skjemaeieren oppretter et synonym med samme navn som tabellnavnet.

## Referanser
* 
* 
* 
*
Databasekatalog

I en database inneholder en **databasekatalog** metadata med definisjoner av databaseobjekter som basistabeller, visninger (virtuelle tabeller), synonym, verdiområder, indekser, brukere og brukergrupper er lagret. Det er et arkitekturprodukt som dokumenterer databasens innhold og datakvalitet.

## Standarder
ISO SQL-standarden spesifiserer en enhetlig måte å få tilgang til katalogen, kalt INFORMATION_SCHEMA, men ikke alle databaser følger denne standarden selv om de implementerer andre aspekter av SQL-standarden.

## Se også
* Dataordbok
* Dataavstamming (*data lineage*)
* Data Catalog Vocabulary, en W3C-standard for metadata
* Metadataregister, sted hvor metadatadefinisjoner lagres og vedlikeholdes
* Metadatalager, database for å lagre metadata, altså informasjon om strukturene som inneholder de faktiske dataene

## Referanser
Dataavstamming

**Dataavstamming** (engelsk: *data lineage*) er en beskrivelse eller representasjon av hvor data kommer fra (opprinnelsen til data). For eksempel kan den vise hvilke underliggende tabeller en tabell i en database er laget av. Dataavstamming gir synlighet, og forenkler sporing av feil i dataanalytikk tilbake til rotårsaken. Dersom man bruker versjonskontroll er det også mulig å se hva som skjer med dataavstammingen over tid.

Dataavstamming kan også muliggjøre rekjøring av spesifikke deler eller innputt av en dataflyt for stegvis feilsøking eller regenerering av tapte resultater. Databasesystemer bruker slik informasjon, kalt '''dataopprinnelse''' (*data provenance*), for å løse lignende utfordringer med validering og feilsøking. Dataopprinnelse kan her referere til registrering av inndata, entiteter, systemer og prosesser som påvirker data av interesse, og gir en historisk oversikt over dataene og deres opprinnelse. Dette kan brukes for å støtte opp under dataetterforskning , som for eksempel avhengighetsanalyse, analyse av kompromitterte data og gjenoppretting, revisjon og samsvarsanalyse. Dataavstamming kan derved sees på som en undertype av dataopprinnelse.

Dataavstamming kan representeres visuelt for å se dataflyten fra kilder til destinasjoner, via ulike transformasjoner underveis, hvordan representasjon og parametre endres, og hvordan data deler seg eller konvergerer etter hvert hopp. En enkel representasjon av avstammingen kan vises med prikker og linjer, der punktene representerer databeholdere, og linjene representerer transformasjonene dataene går gjennom mellom databeholderne.

Representasjon avhenger stort sett av hvordan metadataene er organisert, og hva som er av interesse. Dataavstamming kan både brukes bakover for å vise kildene til dataene, og fremover for å se hvor dataene blir brukt. En ende-til-ende-visning gir mulighet for full gjennomgang, men kan være omfattende med mange grener. Etterhvert som antallet datapunkter og hopp øker blir kompleksiteten til en slik representasjon uforståelig. Dette kan begrenses ved å midlertidig maskere andre stier, og se på en og en sti av gangen. Hvis dataavstammingen er lett overførbar til kildekode- og datastrukturer kan det lette feilsøking, datamigrering og endring av prosesser, og derved spare betydelige mengder tid og ressurser i arbeid med virksomhetsetterretning. Dataavstamming styres og forvaltes vanligvis av datastyring og dataforvaltning. For å representere forskjellige systemer samlet kan normalisering av metadata eller standardisering være nødvendig.

## Se også
* Rettet asyklisk graf
* Vedvarende landingssone, en landingssone som sporer hele endringshistorikken for en kildetabell eller spørring
* Datamodellering
* Databasekatalog
* Dataordbok
* Datakvalitet
* Grunndataforvaltning
* Programstyring
* Stordata

## Referanser
Underverden (film)

***Underverden*** er en dansk action-thriller fra 2017 regissert av Fenar Ahmad, etter manus av Ahmad og Adam August. Den er produsert av Jacob Jarek for Profile Pictures.

I 2023 kom en oppfølger: *[[Underverden II]]*.

## Handling
Etter et feilslått bankran dukker den småkriminelle Yasin opp hos sin fremgangsrike bror, legen Zaid, og ber om penger fordi noen er ute etter å ta ham. Zaid avviser ham i døren. Ikke lenge etter blir Yasin funnet slått i hjel og broren blir overveldet av skyldfølelse og sorg. Zaid har gjort alt for å distansere seg fra sitt opphav i innvandrermiljøet i København og blir sett på som kulturforræder av barndomsvennene. Han dykker ned i det kriminelle miljøet i København for å oppnå rettferdighet for sin døde bror.

## Roller (utvalg)
* Dar Salim – Zaid
* Roland Møller – Claus
* Stine Fischer Christensen – Stine
* Jacob Hauberg Lohmann – Torben
* Dulfi Al-Jabouri – Alex
* Ali Sivandi – Semion
* Joen Højerslev – Anton
* Anis Alobaidi – Yasin
* Benny Branco – Branco

## Priser og nominasjoner
*Underverden* var nominert innen flere kategorier av Bodilprisen for 2018 og vant Bodilprisen for beste manuskript i tillegg til publikumsprisen. Før Robertfesten 2018 var filmen nominert i femten kategorier, men vant kun Robertprisen for årets musikk.

## Referanser

 
 
 
 
 
 
 


## Eksterne lenker
*
OODA-sløyfen

**OODA-sløyfen**, eller «**observer, orienter, bestem, handle**» (*observe, orient, decide, act*), er en beslutningsmodell som brukes for å forstå kommersielle operasjoner og læringsprosesser. Den forklarer hvordan smidighet kan overvinne rå kraft i møte med menneskelige motstandere.

Som det fremgår av blokkdiagrammet har OODA-sløyfen kontinuerlig innsamling av tilbakemeldinger og observasjoner. Dette muliggjør at man kan kommitere tett opp mot at engasjement skal skje, som er en viktig del av smidighet. Dette står i motsetning til for eksempel PDCA-syklusen som ligner mer på fossefallmodellen siden den krever tidlig forpliktelse (de første trinnene er «planlegg» og «gjør»).

## Historie
OODA ble opprinnelig utviklet av amerikanske flyobersten John Boyd for å styre kamphandlinger på operativt nivå under militære felttog.

## Bruk
OODA-sløyfen har blitt et viktig konsept innen tvisteløsing, næringsliv, utøvende makt, lederutdanning, militærstrategi, datasikkerhet og datakrigføring. Ifølge Boyd skjer beslutningstaking i en iterativ syklus hvor man "observerer, orienterer, bestemmer, handler". En entitet (enten en person eller en organisasjon) som kan prosessere denne syklusen raskt, altså observere og reagere på hendelser som utspiller seg raskere og/eller mer effektivt enn en motstander, kan dermed komme inn i motstanderens beslutningssyklus og få fordel.

## Kritikk
Noen akademikere er kritiske til konseptet. Luftfartshistoriker Michael Hankins skriver for eksempel at OODA-sløyfen er vag nok til at både dens forkjempere og kritikere kan se for seg det de vil se i den. For noen er OODA-konseptets fleksibilitet dets styrke, men for andre blir det dens svakhet. Hankins konkluderer med at OODA-sløyfen bare er én måte blant en myriade av måter å beskrive intuitive prosesser for læring og beslutningstaking som folk flest opplever daglig, og at den ikke er feil, men heller ikke er unik eller spesielt dyp.

## Se også
* Beslutningssyklus
* Dobbelsløyfe-læring
* Tilbakekobling
* Forbedringssyklus
** DMAIC
** PDCA
* Læringssirkel
* Manøverkrigføring
* Mental modell
* Sykepleieprosessen
* Problemløsing
* Situasjonsbevissthet
* SWOT-analyse

## Referanser
Øyna kulturlandskapshotell

**Øyna kulturlandskapshotell** er et hotell på Inderøya i Trøndelag. Hotellet åpnet i 2020, ved en utvidelse av restauranten og konferansesentret Øynaparken. Øyna kulturlandskapshotell er tilknyttet det lokale reiselivsnettverket Den gyldne omvei.

Navnet er hentet fra Øynafylke, et av åtte historiske fylkene i Trondheimen. Sakshaug gamle kirke, som ligger nedenfor hotellet, var fylkeskirke i Øynafylke. Hotellet ligger med utsikt over et gammelt kulturlandskap.

Øyna kulturlandskapshotell er sertifisert som en økoturismebedrift av Norsk Økoturisme.

## Referanser


## Eksterne lenker
*
Hippolyte Dangbeto

**Hippolyte Dangbeto** (født 1969) er en tidligere fotballspiller.

Dangbeto ankom Frankrike åtte år gammel fra sitt fødeland Benin i 1978. Han startet fotballkarrieren for ES Trappes, og spilte ti år som profesjonell etter å ha gått gradene hos Racing Club de Paris. Han gikk til  i 1990 da Racing Paris ble degradert til tredje divisjon. I sin siste kamp for Racing Paris var han tapende finalist i Coupe de France. Etter overgangen til Caen, spilte han seg inn på Frankrikes U21-landslag. Totalt spilte han tretten U21-landskamper for Frankrike i 1990 og 1991. Han spilte fem sesonger for Caen. Da klubben rykket ned til 2. divisjon i 1995, gikk han til Perpignan FC, som også spilte i 2. divisjon. Fra 1997 spilte han to sesonger til i 1. divisjon for henholdsvis  og , før han i 1999 vendte tilbake til moderklubben Trappes i lavere divisjoner.

## Referanser


## Eksterne lenker
* 
*  Hippolyte Dangbeto – Fédération Française de Football
Søramerikansk mesterskap i friidrett 2017 – 100 meter hekk kvinner

Øvelsen **100 meter hekk kvinner** i **[[Søramerikansk mesterskap i friidrett 2017]]** ble avholdt på Pista Comité Olímpico Paraguayo i Luque i Paraguay 23. juni 2017.

## Resultater
Vind: +2,9&nbsp;m/s

## Referanser
NM i gateløp 2024

**NM i gateløp 2024** var en del av NM i friidrett 2024, men ble arrangert som to separate konkurranser:

* NM på 5 km ble arrangert på Jessheim 28. september som er del av Norgesløpet. Arrangør var Ullensaker/Kisa IL.
* NM på 10 km ble arrangert i Hole 19. oktober som en del av Hytteplanmila. Arrangør var IL Holeværingen.

Dette var det første offisielle norgesmesterskapet i gateløp. 
Både Norgesløpet og Hytteplanmila har blitt arrangert mange ganger tidligere, men dette var første gang løpene hadde NM-status.

## 5 km
### Kvinner, U20

### Kvinner, senior

### Menn, U20

### Menn, senior

## 10 km

### Kvinner, senior

### Menn, senior

## Kilder
* Resultater 5 km
* Resultater 10 km

## Eksterne lenker
* Offisielt nettsted – Norgesløpet
* Offisielt nettsted – Hytteplanmila
Konfliktåret 2024

## Hendelser

* Personsøker- og walkietalkie-angrepene mot Hizbollah i 2024

## Dødsfall
* Fuad Shukr, libanesisk terrorist
* Ismail Haniyeh, palestinsk politiker
* Ibrahim Aqil, libanesisk terrorist
* Hassan Nasrallah, libanesisk politiker og aktivist
* Abbas Nilforoushan, iransk general
* Yahya Sinwar, palestinsk terrorleder
* Igor Anatoljevitsj Kirillov, russisk general
Antakelsen om den universelle relasjonen

**Antakelsen om den universelle relasjonen** i relasjonsdatabaser sier at man kan plassere alle dataattributter i en (muligens veldig bred) tabell, som deretter kan dekomponeres i mindre tabeller etter behov.

Imidlertid medfører antakelsen om at en enkelt stor tabell kan fange opp ekte databasedesign en rekke problemer. Modellen «nøstet universiell relasjon» (*nested universal relation model*) har forsøkt å løse noen av problemene og tilby forbedringer.

## Referanser


## Eksterne lenker
* Who won the Universal Relation wars? av Alberto Mendelzon
Skjøteavhengighet

I databaseteori er en **skjøteavhengighet** en begrensning på mengden tillatte relasjoner i et databaseskjema. En tabell T omfattes av en skjøteavhengighet hvis T alltid kan gjenskapes ved å skjøte sammen flere tabeller som hver har en delmengde av attributtene til T. Dersom en av tabellene i skjøten har alle attributtene til tabellen T kalles skjøteavhengigheten triviell.

Skjøteavhengighet spiller en viktig rolle i femte normalform (5NF), også kjent som *projeksjonsskjøt normalform*, fordi det kan bevises at hvis et skjema R er dekomponert i tabellene R_1 til R_n, så vil dekomponeringen være en tapsfri-skjøt-dekomponering dersom de lovlige relasjonene på R er begrenset til en skjøteavhengighet på R kalt *(R_1,R_2,\ldots,R_n).

En annen måte å beskrive en skjøteavhengighet på er å si at relasjonene i skjøteavhengigheten er uavhengige av hverandre.

I motsetning til funksjonelle avhengigheter er det ingen korrekt og komplett aksiomatisering for skjøteavhengigheter, selv om aksiomatisering eksisterer for mer uttrykksfulle avhengighetsspråk, som for eksempel fullt typiserte avhengigheter. Imidlertid er implikasjon av skjøteavhengigheter avgjørbar.

## Formell definisjon
La R være et relasjonsskjema og la R_1, R_2, \ldots, R_n være en nedbryting av R.

Relasjonen r(R) *tilfredsstiller* skjøteavhengigheten:

: *(R_1,R_2,\ldots,R_n) hvis \bowtie_{i = 1}^n \Pi_{R_i}(r) = r.

En skjøteavhengighet er triviell hvis en av R_i selv er R.

En binær skjøteavhengighet kalles flervaluert avhengighet av historiske årsaker på grunn av at de ble studert før det generelle tilfellet. Mer spesifikt, hvis *U* er en mengde attributter og *R* en relasjon over den, så vil *R* tilfredsstille X \twoheadrightarrow Y hvis og bare hvis *R* tilfredsstiller *(X\cup Y, X\cup(U-Y)).

## Eksempel
Anta at en pizzakjede modellerer innkjøp i tabellen Ordre = {ordrenummer, kundenavn, pizzanavn, kurer}.

Følgende relasjoner kan utledes:

* Kundenavnet avhenger av ordrenummeret
* Pizzanavnet avhenger av ordrenummeret
* Kureren avhenger av ordrenummeret

Siden relasjonene er uavhengige har vil følgende skjøteavhengighet: *((ordrenummer, kundenavn), (ordrenummer, pizzanavn), (ordrenummer, kurer)).

Hvis hver kunde har sin egen kurer, kan det imidlertid være en skjøteavhengighet som dette: *((ordrenummer, kundenavn), (ordrenummer, pizzanavn), (ordrenummer, kurer), (kundenavn, kurer)), men *((ordrenummer, kundenavn, kurer), (ordrenummer, pizzanavn)) vil også være gyldig. Dette eksempelet gjør det åpenbart at bare å ha en skjøteavhengighet ikke er nok til å normalisere et databaseskjema.

## Se også

* Chase-algoritmen, enkel fikspunktalgoritme for å teste og håndheving av implikasjoner av dataavhengigheter i databasesystemer
* Antakelsen om den universelle relasjonen, ideen om at alle dataattributter i en relasjonsdatabase kan plasseres i en tabell, som deretter kan dekomponeres etter behov

## Referanser
PFA Women’s Players’ Player of the Year

**PFA Women’s Players’ Player of the Year** er en årlig pris som deles ut på slutten av sesongen. Prisen deles ut av spillernes fagforening; Professional Footballers’ Association (PFA), og går til den spilleren som medlemmene i unionen mener har vært best gjennom den inneværende sesongen. Prisen regnes som en av de mest prestisjefylte i engelsk fotball, ettersom at den er stemt frem av spillerne selv. Den siste som vant prisen var Manchester City-spilleren Khadija Shaw. Den første prisen ble vunnet av Arsenals midtbanespiller Kim Little i 2013.

Prisen deles ut sammen med andre PFA priser på en galla i London mot slutten av sesongen.

## Vinnere
Kvinnenes pris har blitt delt ut siden 2013, mens prisen PFA Players' Player of the Year har blitt delt ut til mennene siden 1974. 

## Statistikk

### Etter land

### Etter klubb

## Referanser


## Eksterne lenker
Offisiell nettside
Roxana Mînzatu

**Roxana Mînzatu** (født 1. april 1980) er en rumensk sosialdemokratisk politiker og medlem av Europaparlamentet. Hun er fra 1. desember 2024 visepresident i Ursula von der Leyens andre europakommisjon.

## Referanser


## Eksterne lenker
*
PFA Women’s Young Player of the Year

**Professional Footballers’ Association Women’s Young Player** (mest kjent som **PFA Young Player of the Year**) er en årlig pris som blir delt ut til den beste unge spilleren i engelsk fotball. Prisen deles ut til den spilleren som har fått flest stemmer av medlemmene i PFA. Alle spillerne i de engelske ligaene, uavhengig av nasjonalitet og som er under 23 år kan vinne prisen. 

Prisen deles ut i slutten av sesongen og regnes som den mest prestisjetunge prisen en ung fotballspiller kan vinne, i engelsk fotball. Prisen har blitt delt ut siden 2013/14-sesongen.

Grace Clinton vant prisen i 2024.

## Vinnere

## Statistikk

### Etter land

### Etter klubb

## Se også

* PFA Women’s Players’ Player of the Year

## Referanser


## Eksterne lenker

* Offisiell nettside
Soppdyrking

**Soppdyrking**, eller fungikultur, er prosessen å dyrke sopp, som regel i form av soppfrukter ment for konsum. Vanlige arter er sjampinjong, østerssopp og shiitake. Soppdyrking skiller seg fra annen dyrking fordi den er heterotrof, at den får energi ved å bryte ned annet organisk materiale.

## Soppbønder i Norge

Per september 2024 er det ni aktive bedrifter som dyrker sopp til konsum i Norge, spredt over hele landet. Det er ingen sjampinjongproduksjon i Norge. 

## Teknikker
Forskjellen på høsting av sopp og dyrking, er en aktiv rolle i vokseprosessen. Felles for alle teknikker er at substratet (vekstmediet) inokuleres med soppgyte. 

### I poser innendørs
Sopper som i naturen vokser på trestammer, kan med fordel dyrkes i poser innendørs. Disse posene kalles ofte «kunstige trestammer», og består av substrat og soppgyte inni posen. Plasten blir en slags etterligning av bark.

Det er 3 viktige steg: substratet må pakkes i poser, pasteuriseres og inokuleres. Det er i hovedsak to metoder som brukes for å lage posene, avhengig av rekkefølgen man gjør stegene i.

#### Pakke i pose – pasteurisere – inokulere
Med denne teknikken er første steg å ha substratet i en pose egnet for høye temperaturer, som oftest laget av polypropylen pga. sitt høye smeltepunkt. Disse går deretter videre til pasteurisering, ultrapasteurisering, eller hos flere også sterilisering ved hjelp av en autoklav. Siste steg er at posene må enkeltvis inokuleres i et sterilt miljø, med bruk av steril teknikk. Posene som brukes til denne teknikken har et filter som tillater gassutveksling, men ikke slipper gjennom sporer fra andre mikroorganismer.

#### Pasteurisere – inokulere – pakke i pose
Denne teknikken fungerer i hovedsak bare for østerssopp, pga. sin hurtige vekst og motstandsdyktighet mot konkurranse. Når man pasteuriserer substratet før det pakkes i poser, foregår ikke inokuleringen under sterile forhold, og kan utsettes for kontanimasjon av konkurrerende arter som bakterie eller mugg. Fordelen er at substratet kan inokuleres i bulk, og ikke i hver sin pose. Det er ikke et krav at posene skal tåle høy temperatur, og det brukes ofte polyetylen, perforert for gassutveksling. 

### I brett innendørs
Denne metoden blir stort sett brukt for kultivering av sjampinjong, og er derfor mest vanlig i verdenssammenheng. Det er 6 stadier for dyrking av sjampinjong: compostering, gjødsling, inokulering, tildekking, pinning og høsting.

### Trestammer utendørs

Det er også mulig å dyrke sopp i deres naturlige habitat: utendørs i trestammer. Trestammene må være sagd ned nylig for å hindre konkurranse fra annen sopp. Det er ulike metoder for å inokulere trestammer på, men felles er at man må få soppgyte inn i trestammen. Det vanligste er å bruke en drill og soppgyte av typen treplugger. Det er vanlig å forsegle soppgyten med voks etterpå for å hindre uttørking og kontanimasjon.

## Referanser
Haret Hreik

**Haret Hreik** (arabisk: حارة حريك) i Libanon er en bydel i Beirut-forstaden Dahieh. Den tilhører distriktet Baabda, i guvernementet Libanonfjellene. Haret Hreik var en gang en jordbruksby, men den minstet det landlige preget da bølger av flyktninger fra Sør-Libanon slo seg ned der. Haret Hreiks befolkning er (per 2024) dels sjiamuslimsk og dels maronittisk.

Haret Hreik ligger nordøst for Rafik Hariri internasjonale lufthavn og nord for byene Laylake og Bourj Al Brajneh, vest for Hadath og sør for Chiah.

## Kultur og kunst
Haret Hreik huser* Umam dokumentasjon og forskning*, et arkivverk som arkiverer libanesisk historie. Umam driver også *The Hangar*, et moderne kunstlokale.

## Israel-Libanon-konflikten i 2006
Området ble kraftig ødelagt under Israel-Libanon-konflikten i 2006. Det er estimert at nær 200 bygninger ble ødelagt den første uken av det israelske angrepet på Libanon i 2006, og mer enn 700 strukturer ble skadde eller ødelagt mot slutten av krigen.

Den militante sjia-gruppen Hizbollah hadde per 2006 i flere år hatt sitt hovedkvarter i Haret Hreik. I juli 2006 ødela de israelske krigsflyene både hovedkvarteret og sivile boliger i området. Hizbollah etablerte senere et nytt hovedkvarter i Haret Hreik, under bakkenivå under noen boligblokker. Det underjordiske hovedkvarteret ble angrepet og ødelagt den 27. september 2024.

Etter angrepene i 2006 begynte omfattende byggearbeider i Haret Hreik for å erstatte ødelagte bygninger. Byggearbeidene var ferdige i 2012.

## Israel-Hizbollah i 2024
Under israelske luftangrep mot Hizbollah i Libanon i september 2024 ble Haret Hreik også påført betydelige skader.

## Kjente personer fra Haret Hreik
* Michel Aoun, politiker
* Lokman Slim, forlegger

## Litteratur
* Mona Fawaz: ''Beirut: The City as a Body Politic.'' Isim Review 20, Fall 2007, s. 22 f.
## Referanser
Den engelske ligacupen for kvinner

**Den engelske ligacupen for kvinner**, offisielt **Women’s League Cup** er en årlig fotballturnering i England. Turneringen startet i 2011, da under navnet **FA Women’s Continental Tyres League Cup**. Etter at turneringen ble tatt over av Women’s Professional Leagues Limited (WPPL), fra og med 2024/25 sesongen, er navnet på turneringen **The Women’s League Cup.**

Ligacupen er åpen for klubbene i de to øverste divisjonene i England: WSL og Championship.

Det har vært fjorten utgaver av turneringen, hvor Arsenal har vunnet flest tittler (7). Chelsea er regjerende mestre, etter å ha slått Manchester City 2–1, 15. mars 2025.

## Finaler
Kun Arsenal, Chelsea og Manchester City har vunnet ligacupen. Arsenal, Birmingham City og Chelsea har alle tapt flest finaler (3).

## Pokaler fordelt på lag
:Lag i *kursiv* eksisterer ikke lenger.

## Referanser


## Eksterne lenker

* Ligacupen hos fawsl.no
Sykehusklovnene

**Sykehusklovnene** er en ideell stiftelse grunnlagt i 2001 av Tove Karoliussen, klovn ved Ullevål sykehus. De har siden 2013 vært medlem av *European Federation of Healthcare Clown Organizations* (EFHCO).

## Sykehusklovnenes arbeid
Sykehusklovnene har over 50 profesjonelle sykehusklovner fordelt på 19 av landets sykehus. De møter syke barn i alderen 0–18 år som er i behandling på sykehus eller hjemme, med formål om å lete fram det friske i barnet og få fram lek, glede og fantasi. Med utgangspunkt i barnas perspektiv bruker de improvisasjon og lydhørighet for å skape unike øyeblikk sammen med barna som kan gi de et pusterom i en utfordrende hverdag. Helsepersonell rapporterer at sykehusklovnene bidrar til å redusere stress hos både barn og foreldre, medisinske behandlinger løses raskere og bedre samt et redusert behov for tvang og beroligende midler.

Sykehusklovnene er en ressurs i det tverrfaglige fagfeltet barnepalliasjon. I 2019 fikk Sykehusklovnene tilskudd fra Helsedirektoratet for å øke kompetansen om barn og unge i palliativ behandling og samtidig dele sine kunnskaper om kommunikasjon med barn og unge i unntakstilstand med tverrfaglige team.

## Noen norske sykehusklovner
* Katja Brita Lindeberg
* Mads Buer
* Frode Eggen
* Kuraffen (med Mads Buer)
* Kristin Myhre Tunheim

## Utmerkelser
* 2012: Hjelpestikkefondet
* 2014: Wenche Foss’ ærespris
* 2015: Oslo bys kunstnerpris
* 2020: Teskjekjerringprisen
* 2023: Tromsø kommunes kulturpris (til Sykehusklovnene på UNN i Tromsø)

## Referanser


## Eksterne lenker
* 
*
Karin Klouman

**Karin Klouman** (født 1989) er en norsk ballettdanser, komiker og skuespiller.

Klouman ble uteksaminert fra KHiO i 2008 med en bachelorgrad i ballett. Hun har i tillegg studert skuespill ved både NISS og KHiO.

Klouman spilte rollen som Julie i komiserien *[[Basic Bitch]]*. Hun har medvirket i kortfilmen *Gnisninger* av Marius Myrmel, Viaplay-serien *Ida tar ansvar* og *Gunn tar kampen*. I 2022 medvirket hun i filmen *[[Gulltransporten]]*. I 2023 medvirket hun i TV-serien *[[Blodsbrødre]]* og året etter hadde hun en mindre birolle i NRK-serien *[[Våre beste år (TV-serie)|Våre beste år]]*.

I 2024 var hun deltaker i *[[Kongen befaler (TV-program)|Kongen befaler]],* realityserien *[[Kompani Lauritzen]]* og i det reality-inspirerte humorprogrammet *[[24-stjerners julekalender]]*.

Hun er kusine av Espen Klouman Høiner og Steinar Klouman Hallert.

## Referanser


## Eksterne lenker
*
Giverlandsgruppa for Palestina

**Giverlandsgruppa for Palestina** (forkortet **AHLC** fra engelsk, *Ad Hoc Liaison Committee*) er et organ med primærfunksjonen å koordinere internasjonal støtte til palestinere og Den palestinske selvstyremyndigheten (PNA). Det møtes normalt to ganger i året, vanligvis i New York eller Brussel. Gruppa ble etablert november 1993.

Enhetene som gir slik støtte er kategorisert inn i syv grupper: de arabiske landene, Den europeiske union (EU), USA, Japan, internasjonale institusjoner (inkludert byråer innen FN), europeiske land og andre land. I juli 2018 sluttet Australia å gi støtte direkte til PNA, med en påstand om at donasjoner kunne øke PNAs kapasitet til å betale palestinere som er dømt for politisk motivert vold, og at landet sender sine midler gjennom FN-programmer.

## Bakgrunn
AHLC ble etablert i kjølvannet av Oslo-avtalen, et sett med fredsavtaler mellom Israel og Palestinas frigjøringsorganisasjon. Komitéen ble skapt for å sikre effektiv koordinering av internasjonale støtteinnsatser og for å sørge for et forum der Den palestinske selvstyremyndigheten og Israels regjering kan diskutere problemer relatert til økonomi, utvikling og sikkerhet relatert til fredsprosessen.

## Struktur
AHLC har 15 medlemmer: USA, EU, FN, Det internasjonale pengefondet (IMF), Verdensbanken, Russland, Norge, Japan, Saudi-Arabia, Canada, Den palestinske selvstyremyndigheten, Israel, Jordan, Egypt og Tunisia. AHLC mottar rapporter fra UNSCO, Midtøsten-kvartetten, IMF og verdenbanken – sistnevnte fungerer som AHLCs sekretariat.

## Medlemskap
Giverlandsgruppa for Palestina ledes av Norge, med USA og EU som medsponsor. Andre nøkkelmedlemmer er IMF og Verdensbanken.

## Styre
AHLCs møter ledes av Norge, en rolle som Saudi-Arabia nominerte landet til da USA og EU ikke ble enige om hvilket av dem som skulle lede gruppa.

## Møter
Møter har blitt avholdt to ganger årlig, men i 2018 var det tre møter på departementsnivå.

Etter et digitalt møte i februar 2021, var det et fysisk og digitalt møte i Oslo 17. november 2021.

Etter at Israel–Hamas-krigen utbrøyt i oktober 2023, ble det avholdt et spesielt møte i mai 2024.

## Referanser


## Eksterne lenker

* UNSCOs rapporter til AHLC
* Midtøsten-kvartettens rapporter til AHLC
Mimi Pinson (stumfilm)

***Mimi Pinson*** er en fransk stumfilm fra 1924 regissert av Théo Bergerat.

## Skuespillere
* Gabriel de Gravone som Frédéric  
* Simone Vaudry som Mimi Pinson  
* Maud Garden som Musette  
* Armand Bernard som Coline  
* Louis Dory som Alfred de Musset  
* Marcelle Schmitt som Indiana 
* Sandy Petit som Machard

## Referanser


## Eksterne lenker
*
Gjelbakkbrua

**Gjelbakkbrua** er en betongbjelkebro på den kommunale veien Gjelbakken i Selbu kommune i Trøndelag. Brua krysser elva Nea og er 97 meter lang.

## Se også
*Liste over broer i Norge
*Liste over broer i Norge etter lengde

## Referanser
Ali Karaki

**Ali Karaki** (1962–2024) var en libanesisk militant som var medlem av Jihadrådet i Hizbollah. Han var sjef for Hizbollahs sørfront. Karaki ble drept sammen med gruppens leder, Hassan Nasrallah, under et målrettet attentat som fant sted mens et ledermøte ble holdt i deres hovedkvarter i Dahieh.

## Liv og virke
Karaki ble født i 1962 i Sør-Libanon. Etter å ha fullført universitetsstudier sluttet Ali Karaki seg til Hizbollahs rekker under Den libanesiske borgerkrig. 

Han ble arrestert i Aserbajdsjan da en plan om å angripe den israelske ambassade i Baku ble avslørt. Karaki ble dømt til femten års fengsel. Imidlertid fremforhandlet Iran to år senere hans løslatelse som en del av en fangeutveksling. 

Over tid steg han i gradene og deltok i Libanonkrigen i 2006. Karaki ble senere medlem av Jihadrådet, som er Hizbollahs øverste kommando. Han var da blitt sjef for sørfronten, det vil si det sørlige Libanon grensende mot Israel. Karaki innehadde også guineansk statsborgerskap.

Karaki var involvert i en rekke terroraktiviteter, særlig i Sør-Libanon, og knyttet til Hizbollahs strategiske operasjoner mot Israel. I september 2019 ble han sanksjonsbelagt av det amerikanske utenriksdepartement, som beskrev ham som en betydelig skikkelse innenfor Hizbollahs militære ledelse.

## 2024
I februar 2024 forsøkte Israel å drepe ham med en bilbombe i Nabatiyeh, men han var ikke i målbilen. 

Etter at israelerne hadde drept Fuad Shukr (30. juli) og hans etterfølger Ibrahim Aqil (20. september), ble Karaki utnevnt til en av Aqils to etterfølgere i kampene mot Israel. Han ble ansett som sjef nummer 3 i Hizbollah etter Aqils død.

## Karakis siste dager
Den 23. september 2024 ble det rapportert at Karaki var mål for et israelsk luftangrep mens han var i en leilighet i Bir al-Abed-området i Dahieh i Beirut. Han ble skadet, men overlevde. På sosiale medier var det spredt feilaktig melding om hans død, kanskje basert på observasjoner av eksplosjonen. Hans overlevelse ble tilskrevet at Israels forsvar hadde benyttet en utilstrekkelig mengde eksplosiver.

Den 27. september 2024 ble han drept sammen med Hizbollahs leder Hassan Nasrallah i et nytt luftangrep. Hizbollah kunngjorde Nasrallahs død dagen etter; liket hans var da blitt funnet under ruinene.

I Iran har det åpnet seg sprekker i den iranske regjering om hvordan de skal svare på Nasrallahs drap.  Ayatollah Khamenei signaliserte at det ville være Hizbollah, ikke Iran, som ville lede ethvert svar til Israel.

To høytstående israelske forsvarstjenestemenn fortalte *[[The New York Times]]* at mer enn 80 bomber ble sluppet for å drepe Nasrallah. En analyse fra NYT viste at angrepet ødela minst fire leilighetsbygg.

## Noter

## Referanser
Mohammad Fneish

**Mohammad Fneish** (arabisk: محمد فنيش; født 1953) er en libanesisk politiker som ble landets energiminister i 2005, arbeidsminister i 2008. administrativ reform-minister i 2009, og ungdoms- og sportsminister i 2016 og igjen i 2019.

## Karriere
Han er sjiamuslim og arbeidet opprinnelig som lærer. 

Han tilhører Hizbollah og ble i 1992 folkevalgt for den sørlibanesiske byen Bint Jbeil til det libanesiske parlament. Han var en av Hizbollahs seks representanter i Siniora-regjeringen inntil han og andre Hizbollah-medlemmer trakk seg i 2006. Årsaken til at de trakk seg var Fouad Sinioras iver etter å signere FNs utkast til plan for opprettelsen av Spesialtribunalet for Libanon, som skulle granske drapet av Rafik Hariri (drept av selvmordsbomber i bil den 14. februar 2005).

I 2008 ble han arbeidsminister i Fuad Sinioras neste regjering. 

I 2009 ble han igjen valgt til parlamentet..  Han ble så minister for administrativ reform i Saad Hariris regjering som en av de to ministre tilknyttet Hizbollah. Den andre Hizbollahministeren i Hariris kabinett var Hussein Al Hajj, som ansvarlig for jordbruket. Både Hizbollah og Syria ville avverge at en slik FN-domstol ble opprettet.

Fneish ble i 2016 minister for ungdom og sport. Jan ble gjenvalgt til parlamentet i 2018, og i januar 2019 ble han igjen minister for ungdom og sport.

## Referanser
Drivaggregat til rullestol

På rullestoler er et **drivaggregat** motorisert ekstrautstyr som kan kobles på en manuell rullestol for å kunne kjøre uten bruk av muskelkraft. De er designet for personer som ikke er i stand til å gå, men som kan bevege seg selvstendig i rullestol. Det reduserer innsatsen som kreves for å drive en rullestol, og gjør det mindre slitsomt slik at brukere kan holde ut lenger på egenhånd.

Det kan være et funksjonelt og rimeligere alternativ sammenlignet med en motorisert rullestol, og kan fungere for personer som fortsatt har en viss evne til å skyve en manuell rullestol. De kan også være mulig å bruke med vanlig bil siden mange rullestoler er sammenleggbare og drivaggregatet kan hektes av. Drivaggregatet kan øke personers evne til å fortsatt være i arbeid og ellers delta i samfunnet.

Moderne drivaggregat har gjerne litium-ion-batteri for lang driftstid før lading, og en kompakt men kraftig børsteløs likestrømsmotor. Det er typisk en enhet med styre og gasshendel som i praksis omformer rullestolen til en trehjulssykkel, og kan forsere små hindringer på et par centimeter. Det finnes også hjelpemidler som i stedet erstatter rullestolens hovedhjul, slike enheter kalles *[[drivhjul]]*. Gasspådraget kan for eksempel styres ved å skyve felgen eller med styrespak montert på armlenet.

## Se også
* Liggetralle, hjelpemiddel for personer som har problemer med å sitte, og som heller ikke kan gå over lengre avstander
* Trappeheis, type heis som går langs en trapp og følger trappens løp
* Velferdsteknologi, hjelpemidler, tilpasningsmidler og rehabiliteringshjelpemidler for funksjonshemmede

## Referanser
Trondheim Ballroom Orkester

**Trondheim Ballroom Orkester** (etablert i 1979) er et norsk storband.  

Repertoaret består blant annet av tradisjonell storband-swing, latinamerikanske rytmer og jazz. 

Bandet har tradisjonell storbandbesetning med blåsere (saxofoner, trompeter, tromboner), piano, gitar, bass, slagverk og vokalister. 

## Utgivelser
*  – *Trondhjem Ballroomorkester* (NRK-opptak, kassett)
*  – *Jubileum 10 år* (NRK-opptak, kassett)
*  – *Trondhjem Ballroom Orkester* (kassett)
*  – *Swing… og sånt* (CD)
*  – *Room for more* (CD)
*  – *Juletona* (CD), i samarbeid med Trondheim Gospelkor

## Musikalske ledere
* Oddvar Lund (1980–1987)
* Kåre Kolve (1988–1994)
* Jacek Nowak (1994)
* Torstein Kubban (1994–1995)
* Knut Rangøy (1995–1998, 2021–2022)
* Heidi Blix Madsen (1997–1998)
* Lars Ofstad (1998–2000, 2002–2009, 2018–2022)
* Erlend Jentoft (2001–2002)
* Per Even Robertstad (2010–2021)
* Ronny Farsund (2023– )

## Referanser
Franz Boehm

**Franz Boehm** (1880–1945) var en romersk-katolsk prest fra Köln erkebispedømme, motstandskjemper mot Adolf Hitlers naziregime og martyr.

## Liv og virke
### Bakgrunn
Boehm ble født i Vest-Preussen (i dag: Ermlandskmasuriske voivodskap) og kom fra en tysk-polsk lærerfamilie. Etter *[[abitur]]* i Mönchengladbach studerte han filosofiske og katolsk teologi ved Rheinische Friedrich-Wilhelms-Universität i Bonn. I 1906 ble han ordinert til prest for erkebispedømmet i Köln. I sine tre kapellanstillinger i Ruhrområdet var han også i stand til å ta seg av pastoral omsorgen for de polske arbeiderne fordi han snakket det polske språket. Han tok på seg sitt første pastorat i Düsseldorf-Gerresheim i 1917.

### Motstand mot nasjonalsosialisme
Da pastor Boehm flyttet til Troisdorf-Sieglar i 1923, begynte hans martyrdød. Følgende kom frem fra Gestapo-filen: straffesaken fra 1934, som ble henlagt; I 1935 ble Boehm forbudt å gi religiøs undervisning; Samtidig fikk han den første utvisningen fra *[[Regierungsbezirk Köln]]*, som imidlertid ble annullert ved amnesti i 1936; 1937 den andre og siste utvisningen. Hans vitnesbyrd skulle fullføres i hans pastorat i Monheim am Rhein (*[[Regierungsbezirk Düsseldorf]]*) fra 1938 til 1944: i 1938 ble han bøtelagt; I 1941 ble han advart for å ha utført en gudstjeneste på polsk; Sikkerhetspenger i 1942 på 3000 Riksmark for en Kristus Kongens preken; I påsken 1944 forkynte han mot nazistiske propagandafilmer, noe som førte til arrestasjonen hans.

### Arrestasjon og død
Mellom 1938 og 1944 arbeidet Franz Boehm som prest i *Pfarrei St. Gereon*. Så snart han tiltrådte, ble han observert av den fanatiske nazi-ordføreren, fordi Boehm også var aktiv i pastoral omsorg for polske tvangsarbeidere i Monheim og forkynte mot nasjonalsosialismen. På grunn av sin åpne kritikk av nazistenes ideologi og hans aktive motstand, ble pastor Boehm arrestert 6. juni 1944 og deportert til Dachau konsentrasjonsleir i august 1944. Han døde der 13. februar 1945 som fangenummer 91577.

## Franz Boehm-monumentet
Den katolske presten er spesielt hedret av byen Monheim. Til hans ære ble det reist en byste av bronse i naturlig størrelse i 2020 i anledning Franz Boehms 140-årsdag. Bak bysten i naturlig størrelse er det to skiver som måler 4,2 meter x 2,25 meter, som er designet av Thomas Kesseler ved hjelp av silketrykkprosessen.

## Litteratur
* Bedšrich Hoffmann: ''And Who Will Kill You: The Chronicle of the Life and Sufferings of Priests in the Concentration Camps'', 4. utgave, Pallottinum, Poznań 1994, , S. 395.
* Thomas Kesseler: Denkmal für den NS-Widerstandskämpfer und Priester Franz Boehm (1880-1945). Erinnerung schaffen durch Kunst. *Das Münster: Zeitschrift für christliche Kunst und Kunstwissenschaft*, Bind 74, 3 (2021), ISSN: 0027299X. Utgiver: Schnell & Steiner, Regensburg 2021, S. 294-296.
* Helmut Moll: * "Wenn wir heute nicht unser Leben einsetzen ...". Martyrer des Erbistums Köln aus der Zeit des Nationalsozialismus*, Köln 1998, , S. 22-23.

## Referanser
Salmakerklemme

**Salmakerklemme**, også kalt *skomakerklemme*, *laskeklype*, *spannklemme* og *lærklip*, er ei lang klype av tre som salmakeren og andre skinnbearbeidende yrkesgrupper bruker for å holde fast emnet slik at de får begge hendene fri ved håndsøm. Sømmen som utføres kalles gjerne *lasking* eller *spanning*. 

I tillegg til verktøyet som holdes mellom beina, finnes det andre utgaver som klampes fast i arbeidsbord, settes på stolsetet (stolmodell) eller står på gulvet (salmakerstol). 

## Referanser


## Litteratur
*
* 
*
Monheim am Rhein

**Monheim am Rhein** er en by i den tyske delstaten Nordrhein-Westfalen. Byen ligger i *[[kreis]]en* Mettmann – med de sørlige forstedene til Düsseldorf i nord, og Bergisches Land i sør. Den består av bydelene (fra nord til sør) Baumberg (omtrent en tredjedel) og Monheim (to tredjedeler).

## Historie
Monheim har omtrent 870 års nedtegnet historie. Den ble først dokumentert i 1150 som en fiskerlandsby i *Grafschaft* (grevskap) Berg. Siden 1994 har det offisielle bynavnet vært *Monheim am Rhein*.

## Bilder

Fil:Haus Bürgel (Monheim am Rhein) (4).jpg|Haus Bürgel
Fil:Franz-Böhm-Straße 4-6 (Monheim am Rhein) (2).jpg|Franz Boehm-monumentet
Fil:Friedenskirche Baumberg - Winter.jpg|Fredskirken Baumberg


## Referanser


## Eksterne lenker
*
Filklo

**Filklo** er en klype, tvinge eller klemme som arbeidsstykker festes i for bearbeiding. Kloa festes i arbeidsbord, skrustikke eller mellom beina. Den ble brukt til å feste håndsaga når den skal files eller vigges. En mindre filklo blir også brukt av håndverkere som arbeider med små arbeidsstykker, som urmakere og sølvsmeder.

## Litteratur
*
*
*
Finnkirka

**Finnkirka** / **Finnkjerka** er et stedsnavn som forekommer flere steder, hvorav de fleste er i nordlige Nord-Norge.

* '''Finnkirka (Kjøllefjord)''' / **Lille-Finnkjerka,**  fjell og nes i Lebesby kommune 
* Finnkjerka, fjell i Vestvågøy
* Finnkjerka, fjell i Skjervøy
* Finnkjerka, fjell i Ersfjordfjellrekka på Kvaløya i Tromsø
* Finnkjerka, fjell i Harstad 
* Finnkjerka, fjell og en haug i Karlsøy
* Finnkjerka, en heller i Tjeldsund
* Finnkirka, en strand i sjø i Karlsøy
* Finnkjerka, en li og et gårdsbruk i Hadsel
* Finnkjerka, skjær i sjø i Hasvik
* Finnkjerka, stein i Senja
* Finnkjerka, stein i Hadsel
* Finnkjerka, stein i Øksnes
* Finnkjerka, stein i Tromsø
* Finnkjerka, stein i Sortland 
* Finnkjerka, en haug i Vardø
* Finnkjerka, en haug i Lyngen
* Finnkjerka, en haug i Sør-Varanger
Rohit Yadav

**Rohit Yadav** (født 2001) er en indisk friidrettsutøver.

Han representerte landet sitt under VM i friidrett 2022 i Eugene, Oregon i spydkast, hvor han kom på 10. plass i finalen. 

## Referanser


## Eksterne lenker
*
Franck Dumas

**Franck Dumas** (født 1968) er en fransk tidligere fotballspiller og fotballtrener.

## Referanser


## Eksterne lenker
*
Finnkirka (Kjøllefjord)

:*Det er flere steder som kalles [[Finnkirka]]* 

**Finnkirka**, også kalt **Lille-Finnkjerka** eller **Småfinnkjerka**, er en 40 meter høy havklippe og steinformasjon på et nes på vestsiden av Nordkinnhalvøya, Lebesby kommune. 
Klippen er landemerke synlig ved innseilingen til Kjøllefjorden, og er tilgjengelig med båt, eller med en 5 km fottur fra Kjøllefjord. 

Finnkirka har vært en samisk offerplass, *[[Samiske offerplasser|sieidi]]*. 

Steinformasjonen har siden 2010 vært om vinteren slik at den kan ses av turisttrafikken. Det arrangeres messer og konserter ved Finnkirka årlig. 

Geologisk er Finnkirka høy stakk og en erosjonsrest dannet ved bølgeskuring for rundt 600-700 millioner år siden. 
 

## Referanser
 

## Eksterne lenker
* nordnorge.com Finnkirka er en skjønnhet ved Ishavet
Manu Quijera

**Manu Quijera Poza** (født 1998) er en  friidrettsutøver.

Han representerte landet sitt under VM i friidrett 2022 i Eugene, Oregon i spydkast, hvor han ble slått ut i kvalifiseringen med en 17. plass. 

## Referanser


## Eksterne lenker
*